Unionin yleisen tuomioistuimen määräys (viides jaosto) 11.6.2020 – VDV eTicket Service vastaan komissio ja INEA

(asia T-516/19)

Välityslauseke – Tutkimuksen ja innovoinnin puiteohjelma ”Horizon 2020” (2014 –2020) – Hanke ”European Travellers Club: Account-Based Travelling across the European Union – ETC” – Tukisopimus – INEAn päätös, jolla tietyt alihankintasopimusten osalta suoritetut menot todetaan tukikelvottomiksi – Vastaajan virheellinen yksilöinti – Toimi, joka liittyy erottamattomasti sopimuksen asiayhteyteen – Luottamuksensuoja – Kanne, jonka tutkittavaksi ottamisen edellytykset osittain selvästi puuttuvat ja joka on osittain oikeudellisesti selvästi täysin perusteeton

1. Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Kanne, joka tosiasiassa koskee luonteeltaan sopimusoikeudellista oikeusriitaa – INEAn lähettämän sellaisen kirjeen kumoaminen, joka koskee tukisopimuksen yhteydessä myönnetyn tuen laskemista – Unionin tuomioistuinten toimivallan puuttuminen – Tutkimatta jättäminen (SEUT 256 artiklan 1 kohta, SEUT 263, SEUT 272 ja SEUT 274 artikla; unionin yleisen tuomioistuimen työjärjestyksen 130 artiklan 1 ja 7 kohta) (ks. 33–36, 38, 41 ja 42 kohta)

2. Tuomioistuinmenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Sopimus, johon sovelletaan kansallista oikeutta – Kansallisen aineellisen oikeuden sovellettavuus – Unionin oikeuden sääntöjen, joita tarvittaessa täydennetään kansallisella oikeudella, soveltaminen tukisopimukseen (SEUT 272 artikla) (ks. 50 ja 51 kohta)

3. Tuomioistuinmenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Tutkimuksen ja innovoinnin puiteohjelman yhteydessä tehty tukisopimus – INEAn kieltäytyminen pitämästä tukikelpoisina menoina tiettyjä alihankintasopimuksen osalta suoritettuja menoja – Vaatimus mainittujen suoritettujen menojen korvaamisesta – Tilanne, jossa tuensaaja riitauttaa tukikelpoisten menojen laskemiseen käytetyn menetelmän – INEAn tekemäksi väitetty oikeudenloukkaus – Edellytykset – Ei ole – Vetoaminen huolellisuusvelvollisuuteen – Vaikutus – INEAn velvollisuus tarkistaa tuensaajan tahto tai mahdollisuus noudattaa sopimuksen tukikelpoisuutta koskevia ehtoja – Ei ole (SEUT 263 ja SEUT 272 artikla) (ks. 52, 54 ja 56–60 kohta)

4. Tuomioistuinmenettely – Asian saattaminen unionin yleisen tuomioistuimen käsiteltäväksi välityslausekkeen perusteella – Tutkimuksen ja innovoinnin puiteohjelman yhteydessä tehty tukisopimus – INEAn kieltäytyminen pitämästä tukikelpoisina menoina tiettyjä alihankintasopimuksen osalta suoritettuja menoja – Vaatimus mainittujen suoritettujen menojen korvaamisesta – Tilanne, jossa tuensaaja riitauttaa tukikelpoisten menojen laskemiseen käytetyn menetelmän – Luottamuksensuojan periaatteeseen vetoaminen – Edellytykset – Hallinnon antamat täsmälliset vakuuttelut – Vetoamista toimimatta jättämiseen sopimuksen laatimisen ajankohtana, sopimuksen tekemisen ajankohtana ja sopimuksen täytäntöönpanon osalta ei voida hyväksyä (SEUT 263 ja SEUT 272 artikla) (ks. 66 ja 68 kohta)

Aihe

Yhtäältä SEUT 272 artiklaan perustuva vaatimus todeta lainvastaiseksi päätös olla hyväksymättä 13.5.2019 päivätyllä INEAn kirjeellä Ares(2019)3151305 menoja, joiden suuruus on 407443,04 euroa, ”Horizon 2020”-ohjelman osalta ja toisaalta ja toissijaisesti SEUT 263 artiklaan perustuva vaatimus kyseisen kirjeen kumoamisesta siltä osin kuin siinä on todettu vastaavansuuruiset menot tukikelvottomiksi.

Ratkaisu

1) Kanne jätetään osittain tutkimatta ja hylätään muilta osin oikeudellisesti selvästi täysin perusteettomana.